text: Liv på Sønderborg-motorvejen
  31 marts 2012 kl. 16.10
  Så skete det endelig. Sidst på eftermiddagen lørdag kørte de første biler ind på den nye motorvej ved Kliplev.
  Efter 24 års snak og tovtrækkeri klippede transportminister Henrik Dam Kristensen (S), i dag snoren og trafikken kunne rulle på Sønderborgmotorvejen - rute 8 - mellem Kliplev og Sønderborg.
  Selvom der blæste en strid vind så kunne ingen tage glæden fra hverken borgmester Aase Nyegaard eller regionsrådsformand Carl Holst. De var med ved åbningsceremonien i dag og hilste den nye motorvej velkommen.
  